## Kvalitetsmærkning af artikler.
Vi har lige nu 21 fremragende, 126 gode og 424 lovende artikler (i alt 571) ud af i alt 183.832 artikler. Det giver 1 kvalitetsartikel 
for hver 322 artikler eller 0,31% kvalitetsartikler. Det kan dårligt siges at være en særligt god statistik. Det er formentlig heller
ikke sandt. Jeg er sikker på, at der findes en masse gode/fremragende artikler, de er bare ikke blevet mærket som sådan. Og hvis en 
krakilsk journalist (eller en anden udefrakommende) ser den statistik, kunne vedkommende godt få den tanke, at de fleste artikler på 
Wikipedia er noget møg. 
Det leder mig frem til to ting: Enten skal man helt droppe kvalitetsmærkningen af artikler eller også skal man se på om processen kan 
ændres, så flere artikler kan opnå et kvalitetsstempel. Jeg stemmer for den sidste løsning fordi jeg tror det vil være en rigtig god ide til, at vise at Wikipedia netop består af gode artikler, hvoraf nogle rent faktisk er fremragende.
Så mit forslag er: At der igangsættes et udvalg/arbejdsgruppe/projekt/taskforce, der skal gennemgå alle artikler på Wikipedia og vurdere dem ud fra nogle overordnede kvalitetskriterier og så ophøje dem der opfylder kriterierne til gode artikler. Hvis en artikel bliver vurderet til at være god, kan de lave en "to-do"-liste med ting, der skal gøres for at artiklen kan opnå status af fremragende. Hvis artiklen bliver vurderet til ikke at være god, kan de lave en "to-do"-liste med ting, der skal gøres for at artiklen kan opnå status af god.
